1950-се йылдарҙа АҠШ-тың Үәрби диңгеҙ көстәре Төньяҡ Кореяның стратегик объекттарын бомбаға тотоу өсөн «Хеллкэт» пилотһыҙ осоу аппараттарын ҡуллана, әммә һөҙөмтәләре түбән булғанға был проект ябыла. 1950-се йылдарҙың уртаһында тиҫтәләгән Ryan Firebee реактив осоусы аппараттары реактив авиация күнекмәләрендә осоусы мишень булараҡ ҡулланыла. 1950 йылдарҙың аҙағында АҠШ Армияһының фәнни тикшереү идараһы тактик разведка программаһын финанслай. Был программа сиктәрендә үҙаллы осоу аппараты фото һәм видеоаппаратура, радиолакация ҡорамалдары кеүек 45 кг йөк алырға тейеш булған.